CELEX: 
Language: bg
Date: 2009-06-24 00:00:00
Title: 2009/487/ЕО: Решение на Съвета от 24 октомври 2008 година относно сключването на протокол между Европейската общност, Конфедерация Швейцария и Княжество Лихтенщайн към Споразумението между Европейската общност и Конфедерация Швейцария относно критериите и механизмите за определяне на държавата, която е компетентна да разгледа молба за убежище, подадена в държава-членка или в Швейцария#Протокол между Европейската общност, Швейцария и Лихтенщайн към Споразумението между Европейската общност и Конфедерация Швейцария относно критериите и механизмите за определяне на държавата, която е компетентна за разглеждането на молба за убежище, подадена в държава-членка или в Швейцария

24.6.2009   
            
            
               BG
            
            
               Официален вестник на Европейския съюз
            
            
               L 161/6
            
         
      РЕШЕНИЕ НА СЪВЕТА
   
   от 24 октомври 2008 година
   относно сключването на протокол между Европейската общност, Конфедерация Швейцария и Княжество Лихтенщайн към Споразумението между Европейската общност и Конфедерация Швейцария относно критериите и механизмите за определяне на държавата, която е компетентна да разгледа молба за убежище, подадена в държава-членка или в Швейцария
   (2009/487/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 63, параграф 1, буква а) от него във връзка с член 300, параграф 2, първа алинея, първо изречение и параграф 3, първа алинея от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:
   
               (1)
            
            
               На 27 февруари 2006 г. Съветът оправомощи Комисията да започне преговори, от името на Европейската общност, с Конфедерация Швейцария и Княжество Лихтенщайн с оглед сключването на протокол относно участието на Дания в Споразумението между Европейската общност и Конфедерация Швейцария относно критериите и механизмите за определяне на държавата, която е компетентна да разгледа молба за убежище, подадена в държава-членка или в Швейцария (наричан по-долу „Протоколът“). Тези преговори приключиха.
            
         
               (2)
            
            
               В съответствие с решението на Съвета от 28 февруари 2008 г. този протокол бе подписан от името на Европейската общност на 28 февруари 2008 г. при условие за окончателното му сключване на по-късна дата.
            
         
               (3)
            
            
               Протоколът следва да бъде одобрен.
            
         
               (4)
            
            
               Влизането в сила на протокола по отношение на Швейцария е свързано с въвеждане в действие на Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген (2) и на Споразумението между Европейската общност и Конфедерация Швейцария относно критериите и механизмите за определяне на държавата, която е компетентна да разгледа молба за убежище, подадена в държава-членка или в Швейцария (3).
            
         
               (5)
            
            
               Влизането в сила на протокола по отношение на Лихтенщайн е свързано с въвеждане в действие на Протокола между Европейския съюз, Европейската общност, Конфедерация Швейцария и Княжество Лихтенщайн за присъединяването на Княжество Лихтенщайн към Споразумението между Европейския съюз, Европейската общност и Конфедерация Швейцария относно асоциирането на Конфедерация Швейцария към изпълнението, прилагането и развитието на достиженията на правото от Шенген (наричан по-долу „Протокол за асоцииране на Лихтенщайн към достиженията на правото от Шенген“) и на Протокола между Европейската общност, Конфедерация Швейцария и Княжество Лихтенщайн относно присъединяването на Княжество Лихтенщайн към Споразумението между Европейската общност и Конфедерация Швейцария относно критериите и механизмите за определяне на държавата, която е компетентна да разгледа молба за убежище, подадена в държава-членка или в Швейцария (наричан по-долу „Протокол за асоцииране на Лихтенщайн към достиженията на правото от Дъблин“). Поради тази причина инструментът за одобрение по отношение на Лихтенщайн не следва да се депозира, преди Съветът да е одобрил Протокола за асоцииране на Лихтенщайн към достиженията на правото от Шенген и Протокола за асоцииране на Лихтенщайн към достиженията на правото от Дъблин.
            
         
               (6)
            
            
               Обединеното кралство и Ирландия, в съответствие с член 3 от Протокола относно позицията на Обединеното кралство и Ирландия, приложен към Договора за Европейския съюз и към Договора за създаване на Европейската общност, вземат участие в приемането и прилагането на настоящото решение.
            
         
               (7)
            
            
               В съответствие с членове 1 и 2 от Протокола относно позицията на Дания, приложен към Договора за Европейския съюз и към Договора за създаване на Европейската общност, Дания няма да вземе участие в приемането на настоящото решение, не е обвързана от него, нито от неговото прилагане,
            
         РЕШИ:
   Член 1
   Протоколът между Европейската общност, Конфедерация Швейцария и Княжество Лихтенщайн към Споразумението между Европейската общност и Конфедерация Швейцария относно критериите и механизмите за определяне на държавата, която е компетентна да разгледа молба за убежище, подадена в държава-членка или в Швейцария, се одобрява от името на Общността.
   Текстът на протокола е приложен към настоящото решение.
   Член 2
   1.   Председателят на Съвета е оправомощен да посочи лицето(ата), упълномощено(и) да депозира(т) от името на Общността предвидения в член 5 от протокола инструмент за одобрение, с който се изразява съгласието на Общността да бъде обвързана в отношенията си с Швейцария.
   2.   Председателят на Съвета е оправомощен да посочи лицето(ата), упълномощено(и) да депозира(т) от името на Общността предвидения в член 5 от протокола инструмент за одобрение, с който се изразява съгласието на Общността да бъде обвързана в отношенията си с Лихтенщайн. Този инструмент не се депозира, преди Съветът да е одобрил, от името на Европейската общност и от името на Европейския съюз, Протокола за асоцииране на Лихтенщайн към достиженията на правото от Шенген и, от името на Европейската общност, Протокола за асоцииране на Лихтенщайн към достиженията на правото от Дъблин.
   Член 3
   Настоящото решение се публикува в Официален вестник на Европейския съюз.
   
      Съставено в Люксембург на 24 октомври 2008 година.
      
         
            За Съвета
         
         
            Председател
         
         M. ALLIOT-MARIE
         
      
   
   
      (1)  Становище от 8 юли 2008 г. (все още непубликувано в Официален вестник).
   
      (2)  ОВ L 53, 27.2.2008 г., стр. 52.
   
      (3)  ОВ L 53, 27.2.2008 г., стр. 5.
   
      
         ПРОТОКОЛ
      
      между Европейската общност, Швейцария и Лихтенщайн към Споразумението между Европейската общност и Конфедерация Швейцария относно критериите и механизмите за определяне на държавата, която е компетентна за разглеждането на молба за убежище, подадена в държава-членка или в Швейцария
      ЕВРОПЕЙСКАТА ОБЩНОСТ (наричана по-долу „Общността“),
      от една страна,
      и
      КОНФЕДЕРАЦИЯ ШВЕЙЦАРИЯ (наричана по-долу „Швейцария“)
      и
      КНЯЖЕСТВО ЛИХТЕНЩАЙН (наричано по-долу „Лихтенщайн“),
      от друга страна,
      наричани по-долу „договарящи се страни“,
      КАТО ИМАТ ПРЕДВИД, че Протоколът за позицията на Дания, приложен към Договора за Европейския съюз и към Договора за създаване на Европейската общност, предвижда, че мерките, приети съгласно дял IV от Договора за създаване на Европейската общност, не обвързват и не са приложими в Дания,
      КАТО СЕ ПОЗОВАВАТ на разпоредбата от Споразумението между Европейската общност и Конфедерация Швейцария относно критериите и механизмите за определяне на държавата, която е компетентна за разглеждането на молба за убежище, подадена в държава-членка или в Швейцария (1) (наричано по-надолу „Споразумението между Европейската общност и Швейцария“), която предвижда Кралство Дания да поиска да участва в това споразумение,
      КАТО ИМАТ ПРЕДВИД Протокола между Европейската общност, Конфедерация Швейцария и Княжество Лихтенщайн към Споразумението между Европейската общност и Швейцария, относно присъединяването на Княжество Лихтенщайн към това споразумение в съответствие с член 15 от него,
      КАТО ОТБЕЛЯЗВАТ, че с писмо от 8 ноември 2004 г. Кралство Дания е поискало да участва в Споразумението между Европейската общност и Швейцария,
      КАТО ПРИПОМНЯТ, че съгласно Споразумението между Европейската общност и Швейцария, към което се присъедини Княжество Лихтенщайн, условията за такова участие на Кралство Дания се определят от договарящите се страни, със съгласието на Дания, в протокол към посоченото споразумение,
      КАТО СМЯТАТ за целесъобразно, на първо място, Дания и Общността да сключат споразумение с цел да уредят в частност въпросите, свързани с компетентността на Съда на Европейските общности, както и с координацията между Общността и Дания по отношение на международни споразумения,
      КАТО ИМАТ ПРЕДВИД Споразумението между Дания и Общността относно критериите и механизмите за определяне на държавата, която е компетентна за разглеждането на молба за убежище, подадена в Дания или в друга държава-членка на Европейския съюз, и системата „Евродак“ за сравняване на дактилоскопични отпечатъци с оглед ефективното прилагане на Дъблинската конвенция (2),
      КАТО СЧИТАТ, че следователно е необходимо да бъдат определени условията, при които Дания взема участие в Споразумението между Европейската общност и Швейцария, към което се присъедини Княжество Лихтенщайн, и в частност е необходимо да бъдат установени права и задължения между Швейцария, Лихтенщайн и Дания,
      КАТО ОТБЕЛЯЗВАТ, че влизането в сила на настоящия протокол се основава на съгласието на Дания в съответствие с конституционните изисквания на тази държава,
      СЕ ДОГОВОРИХА ЗА СЛЕДНОТО:
      Член 1
      Кралство Дания участва в Споразумението между Европейската общност и Конфедерация Швейцария относно критериите и механизмите за определяне на държавата, която е компетентна за разглеждането на молба за убежище, подадена в държава-членка или в Швейцария (наричано по-долу „Споразумението между Европейската общност и Швейцария“), към което се присъедини Княжество Лихтенщайн посредством протокол към това споразумение (наричан по-долу „Протокола за Лихтенщайн“) в съответствие с член 15 от него, при условията и по реда на Споразумението между Европейската общност и Дания относно критериите и механизмите за определяне на държавата, която е компетентна за разглеждането на молба за убежище, подадена в Дания или в друга държава-членка на Европейския съюз, и системата „Евродак“ за сравняване на дактилоскопични отпечатъци с оглед ефективното прилагане на Дъблинската конвенция (наричано по-долу „Споразумението между Европейската общност и Дания“), и настоящия протокол.
      Член 2
      1.   Разпоредбите на Регламент (ЕО) № 343/2003 на Съвета от 18 февруари 2003 г. за установяване на критериите и механизмите за определяне на държавата-членка, която е компетентна за разглеждането на молба за убежище, подадена в една от държавите-членки от гражданин на трета страна (3) (Регламент „Дъблин“), който е приложен към настоящия протокол и представлява неразделна част от него, заедно с мерките за прилагане, приети в съответствие с член 27, параграф 2 от Регламента „Дъблин“, се прилагат съгласно международното право за отношенията между Дания, от една страна, и Швейцария и Лихтенщайн, от друга.
      2.   Разпоредбите на Регламент (ЕО) № 2725/2000 на Съвета от 11 декември 2000 г. относно създаването на система „Евродак“ за сравняване на дактилоскопични отпечатъци с оглед ефективното прилагане на Дъблинската конвенция (4) (Регламент „Евродак“), който е приложен към настоящия протокол и представлява неразделна част от него, заедно с мерките за прилагане, приети в съответствие с член 22 или член 23, параграф 2 от Регламента „Евродак“, се прилагат съгласно международното право за отношенията между Дания, от една страна, и Швейцария и Лихтенщайн, от друга.
      3.   Изменения на актовете, посочени в параграфи 1 и 2, които са съобщени от Дания на Комисията в съответствие с член 3 от Споразумението между Европейската общност и Дания и които са съобщени от Швейцария и Лихтенщайн на Комисията в съответствие респективно с член 4 от Споразумението между Европейската общност и Швейцария и с член 5 от Протокола за Лихтенщайн, съгласно международното право се прилагат за отношенията между Дания, от една страна, и Швейцария и Лихтенщайн, от друга.
      4.   Мерките за прилагане, приети съгласно член 27, параграф 2 от Регламента „Дъблин“, и тези, приети съгласно член 22 или член 23, параграф 2 от Регламента „Евродак“, които са съобщени от Дания на Комисията в съответствие с член 4 от Споразумението между Европейската общност и Дания и които са съобщени от Швейцария и Лихтенщайн на Комисията в съответствие респективно с член 4 от Споразумението между Европейската общност и Швейцария и с член 5 от Протокола за Лихтенщайн, съгласно международното право се прилагат за отношенията между Дания, от една страна, и Швейцария и Лихтенщайн, от друга.
      Член 3
      Швейцария и Лихтенщайн имат право да депозират пред Съда на Европейските общности писмени становища в случаите, когато до Съда на Европейските общности е отнесен въпрос за преюдициално заключение от датски съд в съответствие с член 6, параграф 1 от Споразумението между Европейската общност и Дания.
      Член 4
      1.   В случай на подадена жалба от Швейцария или Лихтенщайн по повод прилагането или тълкуването на настоящия протокол от страна на Дания, Швейцария или Лихтенщайн може да поиска въпросът официално да бъде вписан като спорен в дневния ред на Смесения комитет.
      2.   В случай на подадена жалба от Дания по повод прилагането или тълкуването на настоящия протокол от страна на Швейцария или Лихтенщайн, Дания има право да поиска Комисията официално да впише въпроса като спорен в дневния ред на Смесения комитет. Въпросът се вписва в дневния ред от Комисията.
      3.   Смесеният комитет разполага с 90 дни, считано от датата на приемане на дневния ред, в който е вписан спорът, за да го разреши. За тази цел Дания има право да представи писмени становища на Смесения комитет.
      4.   Когато даден спор е разрешен от Смесения комитет по начин, който изисква изпълнение в Дания, в рамките на посочения в параграф 3 срок Дания нотифицира страните дали ще изпълни постигнатото разрешаване на спора или не.
      В случай че Дания нотифицира за решението си да не изпълни постигнатото разрешаване на спора, се прилага параграф 5.
      5.   Когато спорът не може да бъде разрешен от Смесения комитет в рамките на посочения в параграф 3 срок, този срок се удължава с 90 дни за постигане на окончателно разрешаване на спора. Ако в края на този срок Смесеният комитет не е взел решение, настоящият протокол се смята за прекратен при изтичане на последния ден от същия срок.
      Член 5
      Настоящият протокол подлежи на ратификация или одобрение от договарящите се страни.
      Инструментите за ратификация или одобрение се депозират при генералния секретар на Съвета, който действа като депозитар.
      Що се отнася до Лихтенщайн, настоящият протокол влиза в сила на първия ден от втория месец след нотифицирането от страна на Европейската общност и Княжество Лихтенщайн относно приключването на съответните процедури, необходими за тази цел.
      Що се отнася до Швейцария, настоящият протокол влиза в сила на първия ден от втория месец след нотифицирането от страна на Европейската общност и Конфедерация Швейцария относно приключването на съответните процедури, необходими за тази цел.
      Условие за влизането в сила на настоящия протокол за Европейската общност и Княжество Лихтенщайн, от една страна, и за Европейската общност и Конфедерация Швейцария, от друга, е предварителното получаване от депозитаря на нотификация от Кралство Дания в смисъл, че Кралство Дания се съгласява с разпоредбите, съдържащи се в настоящия протокол, и заявява, че ще прилага посочените в член 2 разпоредби във взаимоотношенията си с Швейцария и Лихтенщайн.
      Член 6
      Всяка договаряща се страна може да прекрати настоящия протокол, като изпрати писмена декларация до депозитаря. Тази декларация поражда действие шест месеца след депозирането ѝ.
      Действието на настоящия протокол се прекратява, ако Споразумението между Европейската общност и Дания бъде прекратено.
      Действието на настоящия протокол се прекратява, ако Европейската общност или едновременно Швейцария и Лихтенщайн го денонсират.
      
         
            За Европейската общност
            Por la Comunidad Europea
            Za Evropské společenství
            For Det Europæiske Fællesskab
            Für die Europäische Gemeinschaft
            Euroopa Ühenduse nimel
            Για την Ευρωπαϊκή Κοινότητα
            For the European Community
            Pour la Communauté européenne
            Per la Comunità europea
            Eiropas Kopienas vārdā
            Europos bendrijos vardu
            az Európai Közösség részéről
            Għall-Komunitá Ewropea
            Voor de Europese Gemeenschap
            W imieniu Wspólnoty Europejskiej
            Pela Comunidade Europeia
            Pentru Comunitatea Europeană
            Za Európske spoločenstvo
            Za Evropsko skupnost
            Euroopan yhteisön puolesta
            På Europeiska gemenskapens vägnar
            
               
            
               
         
         
            За Конфедерация Швейцария
            Por la Confederación Suiza
            Za Švýcarskou konfederaci
            For Det Schweiziske Forbund
            Für die Schweizerische Eidgenossenschaft
            Šveitsi Konföderatsiooni nimel
            Για την Ελβετική Συνομοσπονδία
            For the Swiss Confederation
            Pour la Confédération suisse
            Per la Confederazione svizzera
            Šveices Konfederācijas vārdā
            Šveicarijos Konfederacijos vardu
            A Svájci Államszövetség részéről
            Għall-Konfederazzjoni Żvizzera
            Voor de Zwitserse Bondsstaat
            W imieniu Konfederacji Szwajcarskiej
            Pela Confederação Suíça
            Pentru Confederația Elvețiană
            Za Švajčiarsku konfederáciu
            Za Švicarsko konfederacijo
            Sveitsin valaliiton puolesta
            På Schweiziska edsförbundets vägnar
            
               
         
         
            За Княжество Лихтенщайн
            Por el Principado de Liechtenstein
            Za Lichtenštejnské knížectví
            For Fyrstendømmet Liechtenstein
            Für das Fürstentum Liechtenstein
            Liechtensteini Vürstiriigi nimel
            Για το Πριγκιπάτο του Λιχτενστάιν
            For the Principality of Liechtenstein
            Pour la Principauté de Liechtenstein
            Per il Principato del Liechtenstein
            Lihtenšteinas Firstistes vārdā
            Lichtenšteino Kunigaikštystės vardu
            A Liechtensteini Hercegség részéről
            Għall-Prinċipat ta' Liechtenstein
            Voor het Vorstendom Liechtenstein
            W imieniu Księstwa Liechtensteinu
            Pelo Principado do Liechtenstein
            Pentru Principatul Liechtenstein
            Za Lichtenštajnské kniežatstvo
            Za Kneževino Lihtenštajn
            Liechtensleinin ruhtinaskunnan puolesta
            För Furstendömet Liechtenstein
            
               
         
      
      
         (1)  ОВ L 53, 27.2.2008 г., стр. 5.
      
         (2)  ОВ L 66, 8.3.2006 г., стр. 38.
      
         (3)  ОВ L 50, 25.2.2003 г., стр. 1.
      
         (4)  ОВ L 316, 15.12.2000 г., стр. 1.
      
         ПРИЛОЖЕНИЕ
         РЕГЛАМЕНТ (ЕО) № 343/2003 на Съвета от 18 февруари 2003 г. за установяване на критериите и механизмите за определяне на държавата-членка, която е компетентна за разглеждането на молба за убежище, подадена в една от държавите-членки от гражданин на трета страна (ОВ L 50, 25.2.2003 г., стр. 1).
         РЕГЛАМЕНТ (ЕО) № 2725/2000 на Съвета от 11 декември 2000 г. относно създаването на система „Евродак“ за сравняване на дактилоскопични отпечатъци с оглед ефективното прилагане на Дъблинската конвенция (ОВ L 316, 15.12.2000 г., стр. 1).